„**PRIJEDLOG“**

Na temelju članka 8. i članka 31. stavka 2. Zakona o Vladi Republike Hrvatske („Narodne novine“, br. 150/11, 119/14, 93/16 i 116/18 ), Vlada Republike Hrvatske, na \_\_\_\_ sjednici održanoj dana \_\_\_\_2019. godine, donosi

**ODLUKU**

**O IZMJENI ODLUKE O DAVANJU ODREĐENIH NEKRETNINA U VLASNIŠTVU REPUBLIKE HRVATSKE UREDU PREDSJEDNICE REPUBLIKE HRVATSKE I DRŽAVNOM UREDU ZA UPRAVLJANJE DRŽAVNOM IMOVINOM**

**I.**

U Odluci o davanju određenih nekretnina u vlasništvu Republike Hrvatske na upravljanje Uredu predsjednice Republike Hrvatske i Državnom ured za upravljanje državnom imovinom („Narodne novine“, br. 47/16.), naslov odluke mijenja se i glasi:

„ODLUKA O DAVANJU ODREĐENIH NEKRETNINA U VLASNIŠTVU REPUBLIKE HRVATSKE NA UPRAVLJANJE UREDU PREDSJEDNICE REPUBLIKE HRVATSKE I MINISTARSTVU DRŽAVNE IMOVINE“:

Točka I. mijenja se i glasi:

„Zgrade s pratećim prostorima i objektima koje čine kompleks Predsjedničkih dvora - Vila Zagorje s aneksom, Vila Prekrižje, objekt počasne satnije i drugi objekti (u daljnjem tekstu: nekretnine) i pokretnine koje neposredno služe tim nekretninama daju se na upravljanje Uredu predsjednice Republike Hrvatske, a u katastarskom operatu označene su kao :

- kat.čest.br. 113/1, Pantovčak, ukupne površine 279.678 m², upisana u posjedovni list br. 2422 k.o. Črnomerec

**II.**

U točki II. stavku 1. riječi „“Državnom uredu za upravljanje državnom imovinom“ zamjenjuju se riječima Ministarstvu državne imovine“.

U stavku 1. podstavak 2. riječi „Pantovčak 241a, Zagreb“ zamjenjuju se riječima „Pantovčak 243“.

**III.**

U točki IV. stavku 1. riječi „“Državni ured za upravljanje državnom imovinom“ zamjenjuju se riječima „Ministarstvo državne imovine“.

**IV.**

Ova Odluka stupa na snagu prvog dana od dana objave u Narodnim novinama.

KLASA:

URBROJ:

**PREDSJEDNIK**

mr. sc. Andrej Plenković

**Obrazloženje**

Odlukom o davanju određenih nekretnina u vlasništvu Republike Hrvatske na upravljanje Uredu predsjednice Republike Hrvatske i Državnom ured za upravljanje državnom imovinom („N.N. br. 47/16) i to točkom I. dato je na upravljanje Uredu predsjednice Republike Hrvatske zgrade s pratećim prostorom i objektima i pokretninama koje neposredno služe tim nekretninama i to: 1. glavna kuća, Pantovčak 241, Zagreb i 2. „Vila Prekrižje“, Zagreb.

Postojeći Kompleks Predsjedničkih dvora čini Vila Zagorje s aneksom, Vila Prekrižje, objekt počasne satnije i drugi objekt te park-šuma Pantovčak, ukupne površine cca 95 ha.

Budući da više ne postoje državni, funkcionalni, sadržajni, protkolarni i dr. razlozi da kompleks Predsjedničkih dvora zauzima toliku površinu od cca 95 ha, te da su i sigurnosni kriteriji i mjerila ukazali da više ne postoji potreba da kompleks Predsjedničkih dvora zauzima toliku površinu, oko 95 ha, Ministarstvo državne imovine je poduzelo radnje da se postojeći kompleks smanji, te je ishodilo rješenje o utvrđivanju građevne čestice, kojim je utvrđeno nužno zemljište za redovitu uporabu postojećih građevina unutar kompleksa, u površini od cca 28 ha.

Preostali dio kompleksa od 67 ha namijeniti će se za druge sadržaje i zahvate sukladno prostorno-planskim dokumentima Grada Zagreba i Zagrebačke županije, te određivanjem statusa preostalog zemljišta sukladno šumsko-gospodarskim planovima šumsko-gospodarskog područja, a sve s ciljem da se i taj dio kompleksa učini dostupnim građanima kada se steknu uvjeti za to.

S obzirom na naprijed navedeno, poduzete je cjelovit i sveobuhvatan skup radnji, koji je rezultirao formiranjem jedne jedinstvene građevne čestice za objekte u obuhvatu kompleksa, označene kao kat.čest.br. 113/1, Pantovčak, ukupne površine 279.678 m², poslovna zgrada, Zagreb, Pantovčak 241C, površine 1.639 m², poslovna zgrada, ured Predsjednika Republike Hrvatske, Zagreb, Pantovčak 241, površine 1.581 m², nadstrešnica , površine 27 m², pomoćna zgrada, površine 39 m², spremište, površine 154 m², gospodarska zgrada, površine 225 m², gospodarska zgrada, Zagreb, Pantovčak 241A, površine 367 m², poslovna zgrada, Zagreb, Pantovčak 241B, površine 1.157 m², gospodarska zgrada, površine 461 m², poslovna zgrada, vila Prekrižje, Zagreb, Pantovčak 281, površine 829 m², spremište, površine 62 m², spremište, površine 28 m², trafostanica, površine 9 m², spremište, površine 165 m², pomoćna zgrada, glavna porta, površine 188 m², pomoćna zgrada, površine 20 m², dvorište, površine 42 m², put, površine 12.404 m², dvorište, površine 105.266 m², bazen, površine 108 m², dvorište, površine 154.616 m², dvorište, površine 45 m², dvorište, površine 44 m², put, površine 202 m², upisane u posjedovni list 2422 k.o. Črnomerec, čime su se stekli uvjeti za izmjenu točke I. Odluke o davanju određenih nekretnina u vlasništvu Republike Hrvatske Uredu predsjednice Republike Hrvatske i Državnom uredu za upravljanje državnom imovinom.

Označena nekretnina kat.čest.br. 113/1 k.o. Črnomerec obuhvaća sve nekretnine (zgrade, objekte, zemljište, ume i dr.) koje su potrebne za zadovoljavanje svih uvjeta neophodnih za normalno funkcioniranje institucije predsjednika Republike Hrvatske i svih pratećih tijela, ureda i dr.službi koje omogućavaju normalno funkcioniranje ustavne uloge predsjednika Republike Hrvatske, te se točka I. postojeće Odluke mijenja na način da se umjesto. 1. Glavna kuća, Pantovčak 241, Zagreb i 2. „Vila Prekrižje“, Zagreb precizira da se Uredu predsjednice Republike Hrvatske daje na upravljanje nekretnina koja je formirana temeljem svih provedenih radnji označena kao kat.čest.br. 113/1 k.o. Črnomerec , površine 279.678 m².

Posebno se napominje da zemljišnoknjižno i katastarsko stanje nisu usklađeni te da je, što se tiče zemljišnih knjiga, potrebno prethodno provesti elaborat RN 2/2019 k.o. Črnomerec, temeljem kojeg će i u zemljišnim knjigama nastati početno stanje kakvo je u elaboratu RN broj 45 k.o. Črnomerec, što će omogućiti njegovu provedbu.

Također, točkom I. prijedloga Odluke mijenja se naslov Odluke na način da u istom riječi „Državnom uredu za upravljanje državnom imovinom“ zamjenjuju se riječima „Ministarstvo državne

**- 2 -**

imovine“, te se na taj način vrši usklađivanje naziva tijela nadležnog za upravljanje državnom imovinom sukladno odredbama članka 23.a Zakona o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave („N.N.“, br. 104/16).

U točki II. Prijedloga odluke vrši se usklađivanje naziva tijela nadležnog za upravljanje državnom imovinom sukladno odredbama članka 23.a Zakona o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave, kao i točno određivanje anagrafske oznake „Zelena vila“, koja sada ima oznaku Pantovčak 243, budući se Zelena vila nalazi na kat.čest.br. 113/5 k.o. Pantovčak.

U točki III. Prijedloga odluke vrši se usklađivanje naziva tijela nadležnog za upravljanje državnom imovinom sukladno odredbama članka 23.a Zakona o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave.